Inkulumo Phakathi KweZanu PF LeMDC Sezimisiwe, Kungela kuvumelana
Inkulumo lezi zizaqhubekela phambili ngemva komhlangano weSadc oqala eSouth Africa ngolweSihlanu
Inkulumo zokuxazulula umumo oseZimbabwe phakathikukaMongameli Robert Mugabe labakhokheli bamacele womabili eMDC uMnu Morgan Tsvangirai loMnu Arthur Mutambara sezimisiwe. Inkulumo lezi zimiswe izolongemva kokuba uTsvangirai ethe usake abuyele kubandla lakhe bayecebisanangokuthize. Lokhu kuvezwe nguMongameli Thabo Mbeki weSouth Africa, onguyeumlamulankunzi kudaba lweZimbabwe. UMbeki utshele intathelizindaba eHararelamuhla ukuthi inkulumo lezi zizaqhubeka ensukwini ezilandelayo nxa uTsvangiraisekhulume leziphathamandla zebandla lakhe. UMbeki, yena oze eZimbabwe ngoMgqibelo,usuke lamuhla elubhekise kwele Angola ukuya chasisela uMongameli Jose Eduado dos Santos ongumkhokheli wogatsha lweSadc olubona ngezombusazwe kanye lomvikela ukuthi inkulumosezikuliphi izinga. UMongameli Mbeki wenza lokhu phambilini komhlangano weSadc oqalaelizweni lakhe ngoLwesihlanu lapho azanikezwa yiZambia intambo zokubangumgcinisihlalo walumanyano. UTsvangirai, uMutambara laye uMugabe ngokwakhe babikwalabo bezakubakhona emhlanganweni weSadc. Bobathathu basuka kusasa lamaqula abobelubhekise eSouth Africa lapho abazahlangana leziphathamandla zogatsha lweSadctroika, iqula linye ngalinye liveza isimo salo ngenkulumo. NgoMqgibelokhona bazakwenza into efanayo njalo emhlanganweni omqoka weSadc. UMbeki ubikwaekhangelele ukuthi inkokheli yeSadc icebise uTsvangirai ukuthi avumeukulobelana isivumelwano loMugabe loMutambara kubunjwe uhulumende omutsha. UTsvangirai ubikwa engaphathwa kuhle yizibopho zokuthi anikwe isikhundla sokubayinhloko kahulumende engela mandla jikelele. Izolo khona uTsvangirai ubesesithi ibandlalakhe lithi kalifuni uhulumende oloMugabe phakathi. Kodwa ngemva kokuba uMugabelaye eqinise ikhanda esithi lokho ngeke kwenzeke, uTsvangirai ubikwa ecinesencibilika, kodwa wathi kusamele ayedinga ukucebisana labebandla lakhe andubanaavume ukungena kuhulumende leZanu PF. UTsvangirai ngokwakhe lamuhla wethuleumbiko esithi ibandla lakhe lilokhu lizinikele kunkulumo njalo uthi udabalweZimbabwe kumele lulungisiswe ngokuphangisa ngoba uzulu sethwele nzima. UTsvangirai, yena otshone esenza imihlangano lenkokheli yenhlanganiso ezizimeleyoeyazisa ngenkulumo, uxwayise ukuthi inhlanganiso ezizimeleyo zivunyelwe ukuthiziqhubeke ngomsebenzi wokwabela uzulu olambayo ukudla. Uthi njalo ulethembalokuthi umhlangano weSadc uzanceda ekuxazululeni inkinga yaseZimbabwe. Kodwauthi isivumelwano esimele sibekhona ngesinanza intando kazulu ephume kukhetholukaMbimbitho. Ingcwethi ecubungula ezombusazwe uMnu George Mkhwanazi utshele uNtungamili Nkomo weStudio 7 ukuthiukumiswa kwalezinkulumo kutshiya uzulu selahlekelwa lithemba. Ngakwelinye icele uzulu weZimbabwe uthi ulokhu elethemba ekuthini inkulumo zizaphumelela laloba sezimisiwe ngokukavumelani. Isakhamuzi seNkulumane edolobheni lakoBulawayo uMnu Richard Sibanda utshele uBrenda Moyo weStudio 7 ukuthi uMnu Tsvangirai kumele asebenzelane labanye abakunkulumo bavumelane kulungisiswe udaba lweZimbabwe. Kodwa uNkosikazi Mavis Ndlovu, esinye njalo isakhamuzi sakoBulawayo uthi uMugabe kumele asuke esihlalweni avumele uTsvangirai abuse. Kusenjalo, uMnu Arthur Mutambara ulandule imbiko yokuthi ulobelane isivumelwano loMugabe sokusebenzabonke kuhulumende omutsha laloba uTsvangirai engekho. Iphephandaba likahulumende ele Herald libike ukuthi uMutambara ulobelaneisivumelwano loMugabe izolo ngemva kokuba uTsvangirai ephume kulezi nkulumongokukhalala. Kodwa, ekhuluma lentathelizindaba eHarare lamuhla, uMutambaraukulandule lokhu, laloba evumile ukuthi ibandla lakhe livumelana leleZanu PF phezukohlelo lokwabelana amandla olusolwa nguTsvangirai, kubika intatheli yethi uThomas chiripasi obekulumhlangano.